156. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ. 444/14956/2505 της 5/23 Μαΐου 1988 (ΦΕΚ Β΄ 309) Άρση περιορισμού ως προς την περιοχή κυκλοφορίας των Φ.Δ.Χ. βυτιοφόρων αυτοκινήτων μεταφοράς υγρών καυσίμων–ασφάλτου και χημικών προϊόντων. Έχοντας υπόψη: 1.Τις διατάξεις του Νόμ. 383/76 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» και ειδικότερα των άρθρ. 1 (παρ. 1, εδάφ. α΄, περίπτ. εε), 2 παρ. 6, 4 παρ. 7 και 13. 2.Την από 18.4.1988 αίτηση της Πανελλαδικής Ομοσπονδίας Ιδιοκτητών Βυτιοφόρων Αυτοκινήτων Δημοσίας Χρήσεως, με την οποία ζητά να επιτραπεί στα Φ.Δ.Χ. βυτιοφόρα αυτοκίνητα μεταφοράς υγρών καυσίμων–ασφάλτου και χημικών προϊόντων εθνικών μεταφορών, να διενεργούν διεθνείς μεταφορές και στα Φ.Δ.Χ. βυτιοφόρα αυτοκίνητα διεθνών μεταφορών των αυτών κατηγοριών να διενεργούν εθνικές μεταφορές. 3.Την ανάγκη μείωσης του κόστους των μεταφερομένων προϊόντων και την αποτροπή δραστηριοποίησης των αλλοδαπών βυτιοφόρων αυτοκινήτων για μεταφορές από και προς την Ελλάδα, με τη χρησιμοποίηση όλου του διαθέσιμου δυναμικού των ελληνικών αυτοκινήτων των υπόψη κατηγοριών, αποφασίζουμε: 1.Επιτρέπουμε, μέχρι 31.5.89 τη διενέργεια εθνικών και διεθνών μεταφορών με Φ.Δ.Χ. βυτιοφόρα αυτοκίνητα εθνικών ή διεθνών μεταφορών, τα οποία σύμφωνα με την άδεια κυκλοφορίας τους είναι χαρακτηρισμένα ως βυτιοφόρα «μεταφοράς υγρών καυσίμων–ασφάλτου» ή «μεταφοράς υγρών καυσίμων» ή «μεταφοράς ασφάλτου» ή «μεταφοράς χημικών προϊόντων». 2.Του μέτρου αυτού εξαιρούνται τα Φ.Δ.Χ. βυτιοφόρα αυτοκίνητα των υπόψη κατηγοριών, για τα οποία έχει καθοριστεί (γενικά η ειδικά), ως αποκλειστική περιοχή κυκλοφορίας, μόνον η περιοχή ή τμήμα του Νομού της έδρας τους. 3.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Η ισχύς της άνω απόφασης παρατάθηκε μέχρι 31-12-1992 με την Φ444/44595/8826/22 Νοεμ.-3 Δεκ. 1990 (ΦΕΚ Β΄ 762) απόφ. Υπ. Μεταφ. και Επικ. 21.Ε.δ.155-156 Φορτηγά αυτοκίνητα 